אוהמדניה

אוהמדניה (שם מדעי: Ohmdenia) הוא סוג דג גרם נכחד מהסדרה פכיקורמאים שבמחלקה מקריני סנפיר. הוא התקיים ביורה התחתון של מימי אירופה ותואר למדע ב-1953. בסוג זה נכלל מין אחד - Ohmdenia multidentata. המאובנים שלו התגלו בפצלי פוסידוניה (Posidonia Shale) שבדרום גרמניה בין סלעי לאגרשטטה.

דג זה נחשב במקור לקרובו של הדג הטורף מהטריאס Birgeria, שהיה קרוב לחדקנאים המודרניים, אך בהמשך התברר שהיה קרוב יותר לדגים אוכלי פלנקטון ענקיים כמו הלידסיכתיס. עם זאת הוא נחשב למאובן מעבר בין דגי הסדרה הרגילים לבין המינים הגדולים אוכלי הפלנקטון שהתקיימו לאורך היורה והקרטיקון.

דג זה הגיע לאורך של לפחות 2.5 מטרים כך שהיה מגדולי דגי הגרם של היורה הקדום לצד חדקנאים קדומים כמו Strongylosteus ו-Gyrosteus. הוא היה בעל גולגולת שטוחה ודחוסה עם שיניים קטנות ושטוחות הנוטות אחורה והגוף היה זרים עם סנפירים וזנבות קצרים בעלי אונות גדולות. המבנה של הדג ייחודי ביותר והוא כנראה היה צייד של רכיכות שצד כנראה סילוניות מהירות בים. באחד המאובנים שלו התגלו שרידים של בלמניטים שנותרו בבטן החיה לאחר מותה והוכיחו שניזון מרכיכות.

קישורים חיצוניים 

פכיקורמאים
בעלי חיים שחיו ביורה באירופה
מאובני טקסונים שתוארו ב-1953